Nuwe wet moet 'fopnuus' oor weermag voorkom | Maroela Media
Nuwe wet moet 'fopnuus' oor weermag voorkom
Die sosiale mediareus TikTok gaan voorlopig die plasing van alle video's uit Rusland opskort om te verseker dat hy aan dié land se nuwe sogenaamde fopnuusregulasies voldoen.
Die Russiese president, Wladimir Poetin, het Vrydag 'n wetsontwerp onderteken wat swaar tronkstraf instel vir die publisering van "fopnuus" oor die Russiese weermag.
"In die lig van Rusland se nuwe 'fopnuus'-wet, het ons geen ander keuse nie as om regstreekse stroming en nuwe inhoud na ons videodiens op te skort terwyl ons die veiligheidsimplikasies van hierdie wet hersien," het TikTok Sondag op sosiale media aangekondig.
Rusland se laerhuis het Vrydag in 'n verklaring gesê indien fopnuusstories "tot ernstige gevolge lei," oortreders tronkstraf van tot 15 jaar opgelê sal word.
Wysigings is ook deurgevoer om mense te beboet of tronk toe te stuur wat vra vir sanksies teen Rusland.
Poetin het ook Facebook in Rusland blokkeer oor beskuldigings van "diskriminasie" teenoor Russiese staatsgebonde media.
Die Russiese leier se nuwe wet word sedertdien fel gekritiseer, maar die Kremlin hou vol die wet is geregverdig aangesien die land deur 'n "inligtingsoorlog" in die gesig gestaar word.
TikTok sê nou hy sal voortgaan om die situasie in Rusland te evalueer om te bepaal wanneer hy sy dienste ten volle sal kan hervat.
Die sosialemediareus bestempel homself as "'n uitlaatklep vir kreatiwiteit en vermaak wat 'n bron van verligting en menslike konneksie kan bied tydens 'n tyd van oorlog wanneer mense geweldige tragedie en isolasie ervaar".
Die maatskappy het in 'n langer verklaring op sy webwerf die ""verwoestende" oorlog in Oekraïne bespreek wat, benewens wydverspreide lyding regoor die land, "pyn vir ons gemeenskap en ons mense gebring het".
"As 'n platform bied hierdie oorlog ons 'n komplekse en vinnig veranderende omgewing as uitdaging aangesien ons optree as 'n skilderdoek, 'n venster en 'n brug vir mense regoor die wêreld."
TikTok het egter toegegee dat hy "die verhoogde risiko en impak van misleidende inligting tydens 'n krisistyd erken," en gesê hy werk daaraan om sy veiligheid- en sekuriteitsmaatreëls te versterk.
Shane Warne aan natuurlike oorsake dood
Covid-19-betogings vat vlam in VSA
Inligtings oorlog teen die kremlin wat direk deur hom veroorsaak was.
Van wanneer af verander spelling van iemand se naam? Dit is Vladimir Putin en nie Wladimir Poetin nie. Kom asseblief by MM!
Tipiese KOMMUNIS! Niemand het die reg om iets te se nie anders gaan dit gebeur en dat en so aan . . . . . . . . Klink baie soos SA, almal moet net ja en amen. GEEN REG om te waag jou mond oop maak nie
Hy maak nou seker dat die wreedheid wat met die oorlog gepaard gaan nie wêreld wyd versprei word nie. Daar is baie wat weggesteek moet word.